# Belgianpaimenkoira malinois

### Wikipedia

Belgianpaimenkoira malinois
Avaintiedot
Alkuperämaa | Belgia
Määrä |
Rodun syntyaika | 1890-luku
Alkuperäinen käyttö | vartio- ja paimenkoira
Nykyinen käyttö | monipuolinen palveluskoira
Elinikä | 12-15 vuotta
Muita nimityksiä | mali, malikka
FCI-luokitus | ryhmä 1 jaos 1 #015
Ulkonäkö
Paino | uros 30-35kg, narttu 25-30kg
Korkeus | uros n. 65-67cm, narttu n. 60-62cm
Väritys | punaruskea

Belgianpaimenkoira malinois on belgialainen koirarotu, yksi belgianpaimenkoiran neljästä muunnoksesta. Rotu on jakautunut käyttö- ja näyttelylinjaiseen muunnokseen, joista edellinen soveltuu ominaisuuksiensa vuoksi hyvin poliisi-, suojelu- ja urheilukoiraksi. Monissa maissa malinois on viranomaiskäytössä (poliisi, armeija, rajavartiolaitos) valtarotu tai nousemassa valtaroduksi. Suomessa malinois on yleistynyt viranomaiskäytössä 2000-luvulla voimakkaasti, esimerkiksi poliisin partiokoirista vuonna 2006 noin 35% on käyttölinjaisia malinoiseja.

## [muokkaa] Ulkonäkö

Muiden belgianpaimenkoirien tapaan malinois on keskikokoinen ja neliömäinen. Turkki on lyhyt sekä keltaisen ja ruskean kirjava. Kasvoissa on musta maski.

## [muokkaa] Luonne ja käyttäytyminen

Malinois on työteliäs, nopea oppimaan ja tarpeen mukaan aggressiivinenkin, joskin voimakkaita linjaeroja esiintyy. Nämä ominaisuudet tekevät siitä ihanteellisen poliisi-, huume- ja pommikoiran. Rotu tarvitsee kunnollisen ja määrätietoisen koulutuksen heti pennusta lähtien, muussa tapauksessa se voi kokonsa ja aggressiivisuutensa vuoksi kehittyä vaaralliseksi ihmisille ja muille eläimille. Malinois sopii työ- ja harrastuskoiraksi kokeneelle koiranomistajalle. Oikein koulutettuna se on tasapainoinen, luotettava ja uskollinen sekä työ- että seurakoirana.

## [muokkaa] Alkuperä

Rotu on syntynyt 1800-luvun lopussa Mechelenin alueen paimenkoirista. Käyttölinjaista muunnosta on jalostettu 1900-luvulla käyttämällä jalostusyksilöiden valintaan ns. Belgian Ring -koemuotoa. Näyttelylinja on eriytynyt koiranäyttelyiden yleistyttyä 1900-luvun puolivälissä. Näyttelylinjaisten koiria ei käytetä virkakoirina – sen sijaan harrastelukoirina (näyttelyt, toko, agility) niillä on oma jalansijansa.

Nykypäivänä käyttölinjaisessa muunnoksessa on omat erityyppiset jalostuseläinkantansa Belgiassa, Ranskassa ja Hollannissa.

## [muokkaa] Aiheesta muualla

- Suomen Belgianpaimenkoirayhdistys Ry
- Käyttölinjan malinois-info

| Tämä koiraeläimiä käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/l/Belgianpaimenkoira_malinois.html

Luokat: Koiraeläintyngät | Koirarodut | Paimenkoirat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch
- Français
- Nederlands
- Norsk (bokmål)
- Polski
- Српски / Srpski